Νηστίσιμα μπισκότα με φιστικοβούτυρο
Νηστίσιμα μα πεντανόστιμα μπισκότα με πλούσια γεύση φιστικοβούτυρου και λίγο αλάτι.
1/2 κούπα φιστικοβούτυρο, 3/4 κουτ. γλυκού μαγειρική σόδα, 3 κουτ. σούπας αλεύρι για όλες τις χρήσεις, 1/3 κούπας ζάχαρη, 1/8 κουτ. γλυκού αλάτι, 2 κουτ. σούπας έτοιμη σάλτσα μήλου* εναλλακτικά, μπορούμε να βάλουμε 2 κουτ. σούπας λιωμένη μπανάνα., 1/2 κουτ. γλυκού εκχύλισμα βανίλιας
Προθερμαίνουμε τον φούρνο στους 170°C και στρώνουμε με λαδόκολλα τη λαμαρίνα του φούρνου.Σε ένα βαθύ μπολ βάζουμε το φιστικοβούτυρο (εάν είναι πολύ σφιχτό, το ζεσταίνουμε λίγο σε ένα μπρίκι ή στον φούρνο μικροκυμάτων, ώστε να μαλακώσει). Προσθέτουμε τη σόδα, το αλεύρι, τη ζάχαρη και το αλάτι και ανακατεύουμε.Προσθέτουμε τη σάλτσα μήλου και τη βανίλια και ανακατεύουμε ξανά μέχρι να σχηματιστεί μια λεία ζύμη.Πλάθουμε τη ζύμη σε μπαλίτσες και τις αραδιάζουμε στο ταψί. Τις ψήνουμε για 8 λεπτά.Ξεφουρνίζουμε και αφήνουμε να κρυώσουν. Τα μπισκότα μας θα είναι αρκετά μαλακά και πρέπει να τα αφήσουμε στο ταψί τουλάχιστον 10 λεπτά πριν δοκιμάσουμε να τα μεταφέρουμε. Όσο κρυώνουν, θα σφίγγουν και θα σκληραίνουν.
Αλεύρι (ζύμες),Φυστίκια,Νηστίσιμα